**Jegyzőkönyv**

Készült: Bükkzsérc Község Önkormányzata Képviselő-testületének a művelődési házban **2019. március 28-án** 1730 órakor megtartott nyílt üléséről.

Jelen vannak:

1. Vasas Csaba polgármester
2. Boldizsár Bertalan Gyula alpolgármester
3. Kiss Károly képviselő
4. Majnár Csaba képviselő
5. Kerékgyártó Károly képviselő
6. Csattos László képviselő

Igazoltan van távol:

1. Lénárt Sándor képviselő

Tanácskozási joggal: Farmosi Zoltán jegyző (jelenléti ív a jegyzőkönyv **1. sz**. melléklete).

A képviselő-testület tagjai napirendi pontokat 6 igen, 0 nem 0 tartózkodás szerint a következők szerint fogadták el. (A meghívó a jegyzőkönyv **2. sz**. melléklete.).

**Az ülés napirendje:**

1. **Tájékoztató az elmúlt testületi ülés óta tett fontosabb intézkedésekről, eseményekről**

Előterjesztő: polgármester

1. **Civil szervezetek 2019. évi költségvetési támogatása**

Előterjesztő: polgármester

1. **Belső ellenőrzési jelentés elfogadása**

Előterjesztő: Farmosi Zoltán jegyző

1. **Indítványok, javaslatok**
2. napirendi pont

**Tájékoztató az elmúlt testületi ülés óta tett fontosabb intézkedésekről, eseményekről**

**Vasas Csaba polgármester:** elkezdődött a csapadékvíz-beruházásunk, kb. két hónapos lesz a befejezés, megnéztem a munkálatokat, szépen csinálják. Eddig még mindig volt félreértés, össze is kellett veszni velük, a zúzalékot a fűbe borították, a földet meg a parkolóra. A sportpálya gyepszellőztetését megcsinálták a közmunkások, a konditerem is nagyon szép lesz, teljes készültség van már belülről. Kívülről is rendbe lesz téve, mert nagyon csúnya. A bérleti díjon emelni kellene valamennyit, ezt majd megbeszéljük. A térkő gyártást is folytattuk, és nem tudom mi a véleményetek, de az önkormányzat előtt le kellene térkövezni, mert nem lehet autóval leállni. Pályáztunk közmunkában lap vibrátorra, jövő héten érkezik a szállítás, adagolót is vettünk az úthengerhez, gondolkodom, hogy békát is vegyünk-e. Már minden gépünk megvan a térkövezéshez. Temetőnél a ravatalozó körül a két lépcső újra lett burkolva, ez is megvalósult a mai napon. Mérleghintát is megcsináltuk a játszótéren. Van-e valakinek kérdés, hozzászólás?

**A tájékoztatót a képviselő-testület jóváhagyólag elfogadta.**

1. **napirendi pont**

**Civil szervezetek 2019. évi költségvetési támogatása**

**Vasas Csaba polgármester:** írásos előterjesztést megkaptátok. (jegyzőkönyv sz. melléklete)

**Kiss Károly képviselő:** ki nem adta le az elszámolást? Summás Énekegyüttes. Berti nem te vagy a főnök?

**Boldizsár Bertalan Gyula alpolgármester:** a Labdarúgó Egyesület sem adta le.

**Vasas Csaba polgármester:** én mondtam Tamásnak, hogy kétmilliót írjon be a Sportegyestületnek, beírt 1,5 milliót. Jól olvasom, hogy a Polgárőr Egyesület 3 millióra adta be?

**Kiss Károly képviselő:** ennek mi az oka, hogy nem lett elszámolva, technikai oka van?

**Vasas Csaba polgármester:** a könyvelő nem csinálta meg eddig.

**Boldizsár Bertalan Gyula alpolgármester:** mi meg nem költöttük el.

**Kiss Károly képviselő:** nem elírás ez a Polgárőröknél?

**Farmosi Zoltán jegyző:** mögé vannak csatolva a pályázati adatlapok. A költségvetésben 3,1 millió van elfogadva.

**Vasas Csaba polgármester:** én is megkértem pedig már őket, hogy 2 rendezőt biztosítsanak, mert bajban szoktunk lenni a meccseken. 12 rendezőt kellene biztosítani. És nem teljesítették. Egész évben kétszer kérjük meg őket, rendezvényt biztosítani. Ha bérbe kiadnánk ezt, akkor nagyon olcsón megúsznánk, ehelyett.

**Kiss Károly képviselő:** mi lenne ez az autópark tároló.

**Vasas Csaba polgármester:** nem tudom. Gondolom a tűzoltó autónak nagy garázs.

**Kiss Károly képviselő:** minden egyes költségvetésnél ott kötünk ki, hogy a tűzoltóautó olyan felesleges.

**Vasas Csaba polgármester:** ezzel egyetértek.

**Kiss Károly képviselő:** mert egy autó még nem autópark szerintem.

**Majnár Csaba képviselő**: de még be akarnak szerezni szolgálati kocsit.

**Kerékgyártó Károly képviselő:** tavaly mennyit kaptak?

**Kiss Károly képviselő:** kétszázötvenezret. Mindegy, induljunk el, az technikai dolog, hogy nem számoltak el.

**Boldizsár Bertalan Gyula alpolgármester:** mondom miért nem, tavaly háromszorra lett kiadva a támogatás, semmit nem tudtunk venni.

**Kiss Károly képviselő:** a Borbarátok és Summás Énekegyüttes reális összeget kértek, tavalyihoz viszonyítva, úgy gondolom szavazzuk meg. A Labdarúgó Egyesület annyit kért, mint tavaly, azt hittem hogy többet kérnek, de én teljes mértékben támogatom ezt. A következő sor nekem furcsa, nem is tudok javaslatot tenni. Ha ti úgy látjátok, hogy erre szükség van ilyen formában, akkor én csak egy vagyok, aki nem ezt látja.

**Vasas Csaba polgármester:** van-e más vélemény?

**Kerékgyártó Károly képviselő:** én is javaslom a tavalyi szintű támogatásokat, nem értem ezt, hogy miért emelte fel ennyire. Tavalyi szintet javaslom.

**Majnár Csaba képviselő**: én max.300 ezer forintot javaslok a Polgárőrségnek.

**Csattos László képviselő:** akkor én is javasolnék, és semmit nem javaslok. Utóbbi 3 évben nem is láttam őket.

**Vasas Csaba polgármester:** van-e még más javaslat?

**Boldizsár Bertalan Gyula alpolgármester:** mi nem tudtunk elszámolni, meddig kellett volna megtenni?

**Farmosi Zoltán jegyző:** január végéig kellett volna.

**Boldizsár Bertalan Gyula alpolgármester:** tavaly nem tudtuk megvenni, mert darabokba jött a pénz és ez százezres kiadás egyszerre.

**Vasas Csaba polgármester:** aki egyetért a Zsérci Summás Énekegyüttes 100 ezer forintos támogatásával kézfelnyújtással szavazzon.

**A szavazásban részt vevő képviselők száma: 6 fő.**

**A képviselő-testület 6 igen, 0 nem és 0 tartózkodással a következő határozatot hozta:**

**15 /2019. (III.28.) Kt. határozata**

**Tárgy**: Helyi civil, társadalmi szervezetek részére biztosított pénzügyi keret felosztása, **Summás Énekegyüttes** támogatása

Bükkzsérc Község Önkormányzatának Képviselő-testülete a 2019. évi költségvetésben biztosított „Civil szervezetek támogatására szolgáló pályázati keret” költségvetési előirányzat terhére – a megjelölt összeggel és felhasználási céllal – a Summás Énekegyüttesnek biztosít forrást, összesen 100.000.- Ft (Egyszázezer) összegben.

|  |  |  |  |  |  |
| --- | --- | --- | --- | --- | --- |
|  | Szervezet neve | címe | adószáma | bankszámlaszám | Támogatás összege |
|  | **Zsérci Summás Énekegyüttes** | Bükkzsérc, Rákóczi út 75. | - | - | 100.000.- Ft |

A képviselő-testület felkéri a polgármestert a pénzeszköz átadási megállapodások előkészítésére és aláírására, valamint az elszámolással kapcsolatos feladatok ellátására.

**Felelős**: polgármester

**Határidő**: azonnal, illetve pályázók kiértesítése, megállapodások megkötésének kezdeményezése 2019.04.12.

**Vasas Csaba polgármester:** a Bükkzsérci Borbarátok Köre 120 ezer forint támogatás kért, aki egyetért ezzel kézfelnyújtással szavazzon.

**A szavazásban részt vevő képviselők száma: 6 fő.**

**A képviselő-testület 6 igen, 0 nem és 0 tartózkodással a következő határozatot hozta:**

 **16 /2019. (III.28.) Kt. határozata**

**Tárgy**: Helyi civil, társadalmi szervezetek részére biztosított pénzügyi keret felosztása, **Bükkzsérci Borbarátok Köre** támogatása

Bükkzsérc Község Önkormányzatának Képviselő-testülete a 2019. évi költségvetésben biztosított „Civil szervezetek támogatására szolgáló pályázati keret” költségvetési előirányzat terhére – a megjelölt összeggel és felhasználási céllal – a **Bükkzsérci Borbarátok Köré**nek biztosít forrást, összesen 120.000.- Ft (Egyszázhúszezer) összegben.

|  |  |  |  |  |  |
| --- | --- | --- | --- | --- | --- |
|  | Szervezet neve | címe | adószáma | bankszámlaszám | Támogatás összege |
|  | **Bükkzsérci Borbarátok Köre** | Bükkzsérc, Rákóczi út 76. | - | - | 120.000.- Ft |

A képviselő-testület felkéri a polgármestert a pénzeszköz átadási megállapodások előkészítésére és aláírására, valamint az elszámolással kapcsolatos feladatok ellátására.

**Felelős**: polgármester

**Határidő**: azonnal, illetve pályázók kiértesítése, megállapodások megkötésének kezdeményezése 2019.04.12.

**Vasas Csaba polgármester:** a Bükkzsérci Labdarúgó Egyesület 1,5 millió forint támogatás kért, aki egyetért az összeggel kézfelnyújtással szavazzon.

**A szavazásban részt vevő képviselők száma: 6 fő.**

**A képviselő-testület 6 igen, 0 nem és 0 tartózkodással a következő határozatot hozta:**

**17 /2019. (III.28.) Kt. határozata**

**Tárgy**: Helyi civil, társadalmi szervezetek részére biztosított pénzügyi keret felosztása, **Labdarúgó Egyesület** támogatása

Bükkzsérc Község Önkormányzatának Képviselő-testülete a 2019. évi költségvetésben biztosított „Civil szervezetek támogatására szolgáló pályázati keret” költségvetési előirányzat terhére – a megjelölt összeggel és felhasználási céllal – a **Bükkzsérci Labdarúgó Egyesület**nek biztosít forrást, összesen 1.500.000.- Ft (Egymillió-ötszázezer) összegben.

|  |  |  |  |  |  |
| --- | --- | --- | --- | --- | --- |
|  | Szervezet neve | címe | adószáma | bankszámlaszám | Támogatás összege |
|  | **Bükkzsérci Labdarúgó Egyesület** | Bükkzsérc, Petőfi út 4. | 18220928-1-05 | 54200056-11013910 | 1.500.000.-Ft |

A képviselő-testület felkéri a polgármestert a pénzeszköz átadási megállapodások előkészítésére és aláírására, valamint az elszámolással kapcsolatos feladatok ellátására.

**Felelős**: polgármester

**Határidő**: azonnal, illetve pályázók kiértesítése, megállapodások megkötésének kezdeményezése 2019.04.12.

**Vasas Csaba polgármester:** a Bükkzsérci Polgárőr Egyesületnél három javaslat volt. A támogatás összegét 250 ezer forinttal aki támogatja, kézfelnyújtással szavazzon.

**A szavazásban részt vevő képviselők száma: 6 fő.**

**A képviselő-testület 4 igen, 2 nem és 0 tartózkodással a következő határozatot hozta:**

**18/2019. (III.28.) Kt. határozata**

**Tárgy**: Helyi civil, társadalmi szervezetek részére biztosított pénzügyi keret felosztása, **Bükkzsérci Polgárőr és Tűzoltó Egyesület** támogatása

Bükkzsérc Község Önkormányzatának Képviselő-testülete a 2019. évi költségvetésben biztosított „Civil szervezetek támogatására szolgáló pályázati keret” költségvetési előirányzat terhére – a megjelölt összeggel és felhasználási céllal – a **Bükkzsérci Polgárőr és Tűzoltó Egyesület**nek biztosít forrást, összesen 250.000.- Ft (Kettőszázötvenezer) összegben.

|  |  |  |  |  |  |
| --- | --- | --- | --- | --- | --- |
|  | Szervezet neve | címe | adószáma | bankszámlaszám | Támogatás összege |
|  | **Bükkzsérci Polgárőr és Tűzoltó Egyesület** | Bükkzsérc, Petőfi út 6. | 18443428-1-05 | 54200056-11008033 | 250.000.- Ft |

A képviselő-testület felkéri a polgármestert a pénzeszköz átadási megállapodások előkészítésére és aláírására, valamint az elszámolással kapcsolatos feladatok ellátására.

**Felelős**: polgármester

**Határidő**: azonnal, illetve pályázók kiértesítése, megállapodások megkötésének kezdeményezése 2019.04.12.

**Farmosi Zoltán jegyző:** mindenki megkapja a kiértesítést és a megállapodást is kiküldjük. Ha azt nem írja alá, akkor nem kap semmit.

1. **napirendi pont**

**Belső ellenőrzési jelentés elfogadása**

**Vasas Csaba polgármester:** az írásos anyagot megkaptátok (jegyzőkönyv sz. melléklete)

**Farmosi Zoltán jegyző:** a képviselő-testület elfogadta a 2018. évi belső ellenőrzést, ami a helyi adóigazgatás munkájának volt az átnézése, függetlenített belső ellenőr megküldte az anyagot, olvastátok. Nem kötelező megvitatni, de majd egy intézkedési tervet kell készíteni a benne foglalt megállapítások végrehajtására.

**Kiss Károly képviselő:** az intézkedési terv az, hogy minél hatékonyabb legyen a behajtás, valamilyen módon oda kell hatni, mert van aki becsületesen befizetni. Én azt is támogatnám, hogy aki a szociális rendeletből támogatásra jogosult, de hátraléka van, az ne kaphasson.

**Farmosi Zoltán jegyző:** ez Váralján megpróbálták három éve, belevették a szoc.rendeletbe, hogy akinek helyi adó tartozása van az nem jogosult semmilyen támogatásra. Kivetette a Kormányhivatal, tehát diszkrimináció. A kettő nem függ össze. A szociális helyzete nincsen összefüggésben a helyi adótartozással.

**Vasas Csaba polgármester:** legközelebbi testületi ülésre be kell számolni, hogy mit indítottunk, hogy állunk ezzel. Amit jog szerint meg lehet csinálni, első figyelmeztetés.

**Kiss Károly képviselő:** én arra lennék kíváncsi, hogy más településeknél ezek az arányok milyenek. Van valamilyen statisztika?

**Vasas Csaba polgármester:** szerintem nem azzal kell foglalkozni, hajtsuk be amennyire csak lehet. Járjunk el ezzel kapcsolatban.

**Farmosi Zoltán jegyző:** kimutatást fogok kérni név nélkül persze, hogy milyen intézkedések történtek.

**Vasas Csaba polgármester**: április végi testületi ülésen beszámolunk, hogy milyen foganatosítások történtek.

**Kiss Károly képviselő:** a gépjárműadóban és iparűzési adóban látom a legnagyobb hátralékot.

**Vasas Csaba polgármester**: van-e még valakinek észrevétel?

Aki elfogadja a jelentést kézfelnyújtással szavazzon.

**A szavazásban részt vevő képviselők száma: 6 fő.**

**A képviselő-testület 6 igen, 0 nem és 0 tartózkodással a következő határozatot hozta:**

**19/2019. (III.28.) Kt. határozata**

**Tárgy: belső ellenőrzési jelentés elfogadása**

Bükkzsérc Község Önkormányzatának képviselő-testülete megtárgyalta a helyi adó szabályozása és az adózás eljárásrendjének gyakorlata tárgyában végzett belső ellenőrzési jelentést

A képviselő testület a jelentést

**jóváhagyólag elfogadja.**

**Felelős**: Farmosi Zoltán jegyző

**Határidő**: azonnal

1. **napirendi pont**

**Indítványok, javaslatok**

**Vasas Csaba polgármester:** én a beszámolóban elmondtam nagyjából.

**Boldizsár Bertalan Gyula alpolgármester**: benne vagyunk a helyi identitásfejlesztés pályázatban, elkészítettük a helyi cselekvési tervet, meg a rendezvény tervezetet a következő 3 évre. Ebben támogatás van a rendezvényekre, két nagyobb összeg van benne, az egyik júniusban lenne Zsérci Fesztivál néven, nagymamáink éléskamrája, ráhúzni valamit amivel tudjuk a pályázatból támogatni a másik Favágók Találkozója Bükkzsércen.

**Vasas Csaba polgármester:** most már hivatalos, hogy a megyei vadásznap is itt lesz.

**Boldizsár Bertalan Gyula alpolgármester**: ezen felül 12 rendezvény, amit támogatnak, újraindítanánk az emlékházat, abban lenne szövés, fonás, gasztronómiai kisebb előadásokat szerveznénk, ráhúztuk a Baglyosi-napokra, hogy nyitott pincék és végi ó-év búcsúztató, megvan 2022-ig, minden egyes rendezvényen jelenléti ív kell beszámoló, egyebek kellenek, ez összesen 3,2 millió forint, de a pályázat lebontja, hogy hogy állnak össze az összegek, 2 nagyobb rendezvény a többi pedig kisebb rendezvény. A két nagyobb koncertbe, mint rész-rendezvény, nem kell beletenni saját forrást.

**Vasas Csaba polgármester:** úgy gondoltuk, hogy a zenés délután, vagy mulatós délután az csak délután lenne. A fő fellépő Laci betyár, meg néptánc, illetve mulatós lenne.

**Boldizsár Bertalan Gyula alpolgármester**: minden évre még betettünk családi napot.

**Vasas Csaba polgármester:** majális is lesz, ami szerdai nap. Van-e még indítvány?

Több tárgy nem lévén a polgármester a képviselő-testületi ülést bezárja.

K.m.f.

Farmosi Zoltán Vasas Csaba

jegyző polgármester